Όπως όλες οι ασφάλειες αυτοκινήτου, έτσι και η ασφάλεια ταξί είναι υποχρεωτική για όλους τους επαγγελματίες οδηγούς. Η ασφάλεια ταξί δε διαφέρει ιδιαίτερα από την κλασική ασφάλεια αυτοκινήτου. Υπάρχει το βασικό πακέτο και το πυρός/κλοπής. Στα πακέτα αυτά μπορείς να προσθέσεις και διάφορες προαιρετικές καλύψεις όπως Θραύση Κρυστάλλων, Οδική Βοήθεια κ.α. Πρόσεχε όμως ότι η ασφάλεια ταξί, σε αντίθεση με την ασφάλεια αυτοκινήτου, ΔΕΝ έχει κάλυψη για ίδιες ζημιές, ή αλλιώς μικτή ασφάλεια. Ο λόγος είναι ότι το κόστος για την κάλυψη ίδιων ζημιών για τα ταξί θα ήταν εξαιρετικά μεγάλο αφού κυκλοφορούν στους δρόμους πολύ περισσότερο απ’ ότι τα ΙΧ αυτοκίνητα και επομένως οι πιθανότητες να προκαλέσουν ατύχημα αυξάνονται. Αυτός είναι και ο λόγος που οι ασφάλειες ταξί είναι πιο ακριβές από τις ασφάλειες αυτοκινήτου. Τα ταξί διανύουν καθημερινά πολύ περισσότερα χιλιόμετρα από τα ιδιωτικής χρήσης αυτοκίνητα. Επομένως, η έκθεσή τους σε άμεσο κίνδυνο είναι μεγαλύτερη. Επίσης υπάρχουν αρκετά ταξί που είναι μεγαλύτερα από τα συμβατικά αυτοκίνητα για να χωράνε περισσότερα άτομα. Έτσι, η ασφάλεια ταξί σε αυτή την περίπτωση είναι ακόμη πιο ακριβή. Μάθε Περισσότερα